[{"text_idx": "#000000", "text": "Mo\u0303tled kinnisvara mu\u0308u\u0308misele vo\u0303i oled lihtsalt uudishimulik ja soovid teada, palju vo\u0303iks see ta\u0308na va\u0308a\u0308rt olla? Hindame Sinu kinnisvara tasuta. Ta\u0308ida ja\u0308rgnevad va\u0308ljad ning vo\u0303tame peagi u\u0308hendust."}, {"text_idx": "#000002", "text": "Hind on orienteeruv ning see vo\u0303ib erineda turuhinnast, misto\u0303ttu saadud tulemus ei ole ka\u0308sitletav eksperthinnanguna ning hinnalahknevuse tekkimisel LVM Kinnisvara vastutust ei kanna."}, {"text_idx": "#000003", "text": "KINNISVARATURG 2023: ostjad ootavad hinnalangust, arendajad vaatavad a\u0308raootavalt pealt"}, {"text_idx": "#000004", "text": "Kinnisvaraturg on u\u0308ldise eluolu peegel ning see, millise kursi turg alanud aastal vo\u0303tab, so\u0303ltub suuresti inflatsioonist ja majanduse va\u0308ljavaadetest."}, {"text_idx": "#000005", "text": "Teadmatust toob alanud aasta igal juhul palju. Ko\u0303ik oleneb sellest, kuidas saadakse inflatsiooni ja majanduslangusega hakkama, sest just neist kahest tegurist oleneb inimeste toimetulek. Lisaks ma\u0308a\u0308rab meie eluolu endiselt so\u0303da ja selle ettearvamatus."}, {"text_idx": "#000006", "text": "Eesti kinnisvaraturul on LVM Kinnisvara juhatuse liikme Ingmar Saksingu ja Lahe Kinnisvara kutselise hindaja ja maakleri Roomand Saare so\u0303nul igakuiselt ning juba mitu aastat jutti purunenud ko\u0303igi aegade rekordid, millalgi peab ju tempo ka muutuma."}, {"text_idx": "#000007", "text": "\u00abTervisekriisi puhkemine korraks aeglustas hoogu, aga mo\u0303ne kuu mo\u0308o\u0308dudes tempo vastupidiselt ootustele hoopis kiirenes. So\u0303ja algus to\u0303i samuti korraks ehmatuse, paari kuu pa\u0308rast tormas turg aga topelttempos edasi. Nu\u0308u\u0308d peatas hoo intresside ja ko\u0303rvalkulude ja\u0308rsk kasv. Ilmselt otsib ja\u0308rgmisel aastal kinnisvaraturg uut tasakaalupunkti ja mu\u0308u\u0308gihinnad pigem langevad. Samas, ehitushindade langust ei paista ta\u0308na kusagilt ning peadpo\u0308o\u0308ritavaks hinnato\u0303usuks vo\u0303i -languseks fundamentaalset po\u0303hjust ei na\u0308e,\u00bb nendib Saksing."}, {"text_idx": "#000008", "text": "Arendusturul on uute korterite pakkumine va\u0308henud ning praegu keskenduvad arendajad peamiselt olemasoleva ja juba ehitamisel elamispindade mu\u0308u\u0308gile. Mu\u0308u\u0308ki tuleb ka pa\u0308ris uusi projekte, nendeta ei saa."}, {"text_idx": "#000009", "text": "Ingmar Saksing usub, et arendajad vaatavad turgu a\u0308raootavalt pealt. To\u0308o\u0308solevad projektid lo\u0303petatakse a\u0308ra, uute alustamiseks oodatakse selgumist, samal ajal kui ehitustempo langeb."}, {"text_idx": "#000010", "text": "\u00abSamas na\u0308eme ilmselt turul ka uusi ta\u0308hti \u2013 need on arendajad, kes suudavad pakkuda ostjate no\u0303uetele ha\u0308sti vastavaid kodusid. Hetkel on need soodsama soetushinnaga, muuhulgas ka va\u0308iksemad ja madalate kuludega, kuid va\u0308ga la\u0308bimo\u0303eldud funktsionaalsusega kodud heas elukeskkonnas. Selliseid edukaid arendusi juba on ning ilmselt tuuakse neid kinnisvaraturule lisaks,\u00bb ro\u0303o\u0303mustab Saksing."}, {"text_idx": "#000014", "text": "Ingmar Saksing usub, et alanud aastal tiirlevad koduotsijad kolme to\u0303mbekeskuse u\u0308mber: Tallinn, Tartu ja Pa\u0308rnu. Tallinna ja Tartu u\u0308mbruses muutub ostja silmis ja\u0308rjest olulisemaks argumendiks mitmeku\u0308lgne ligipa\u0308a\u0308s linna. \u00abU\u0308ks ko\u0303ige kuumem kaup oleks hea hinnaga kaasaegne, sa\u0308a\u0308stlik eramu vo\u0303i ridaelamuboks Tallinna la\u0308histel va\u0308ljakujunenud elukeskkonnas, rattatee a\u0308a\u0308res, kaugus rongipeatusest rongivile kuuldeulatus pluss sada meetrit,\u00bb spekuleerib Saksing."}, {"text_idx": "#000015", "text": "Koduostjad ootavad head pakkumist, Tallinnas on aga asjatundjate kinnitusel u\u0308pris keeruline ahvatlevat hinnataset pakkuda. \u00abNii on vahetum linnau\u0308mbrus kindlasti atraktiivsem. Kuid ostjale on ja\u0308rjest olulisem, et tema kodu u\u0308mber oleks terviklik ja inimso\u0303bralik elukeskkond ja identiteediga koht,\u00bb ta\u0308heldab Saksing."}, {"text_idx": "#000016", "text": "Meil on sinu jaoks aega."}, {"text_idx": "#000017", "text": "Pa\u0308rnu mnt 29 10119 Tallinn"}]